
KLASA: 240-01/23-01/12
URBROJ: 2196-8-02-23-02
Bogdanovci, 20.12.2023. godine

Na temelju članka 17. stavka 1. podstavka 1. Zakona o sustavu civilne zaštite (Narodne novine'' broj 82/15, 118/18 i 31/20, 20/21, 114/22), članka  29.  Statuta Općine Bogdanovci (''Službeni vjesnik'' Vukovarsko-srijemske županije, broj: 4/21, 21/22),  Općinsko vijeće Općine Bogdanovci na prijedlog načelnika Općine Bogdanovci, na  36. sjednici održanoj dana 20.12.2023.  godine donosi:
ANALIZU STANJA

SUSTAVA CIVILNE ZAŠTITE NA PODRUČJU

OPĆINE BOGDANOVCI U 2023. GODINI
UVOD
Sustav Civilne zaštite je oblik organiziranja  sudionika, operativnih snaga i građana za ostvarivanje zaštite i spašavanja ljudi, životinja, materijalnih, kulturnih dobara i okoliša u velikim nesrećama, katastrofama i otklanjanja posljedica terorizma i ratnih razaranja.

Jedinice lokalne i područne (regionalne) samouprave, u okviru svojih prava i obveza utvrđenih Ustavom i zakonom, uređuju, planiraju, organiziraju, financiraju i provode zaštitu i spašavanje. 

Člankom 17. Zakona o sustavu Civilne zaštite (N.N. br. 82/15, 118/18 i 31/20) definirano je da predstavnička tijela jedinica lokalne i područne (regionalne) samouprave najmanje jednom godišnje, ili pri donošenju proračuna, razmatraju i analiziraju stanje sustava civilne zaštite, donose godišnji plan razvoja sustava civilne zaštite te smjernice za organizaciju i razvoj istog za razdoblje od četiri godine, utvrđuju izvore i način financiranja, te obavljaju i druge poslove civilne zaštite utvrđene zakonom.

1. PLANSKI DOKUMENTI

U 2023. godini usvojeni su novi planski dokumenti iz područja civilne zaštite. Usvojeni je novi Godišnji provedbeni plan unaprjeđenja zaštite od požara za područje Općine Bogdanovci za 2023. godinu. Zatim Godišnji plan razvoja sustava civilne zaštite na području Općine Bogdanovci za 2023. godinu. Ujedno, Plan motrenja, čuvanja i ophodnje otvorenog prostora i građevina za koje prijeti povećana opasnost od nastajanja i širenja požara; Plan održavanja nerazvrstanih prometnica i ostalih javnih površina na području Općine Bogdanovci u zimskim uvjetima; Plan operativne provedbe Programa aktivnosti u provedbi posebne mjera zaštite od požara od interesa za Općinu Bogdanovci u 2023. godini; Plan rada stožera civilne zaštite Općine Bogdanovci za požarnu sezonu u 2023. godini; Plan vježbi civilne zaštite Općine Bogdanovci u 2023. godini. 
2. OPERATIVNE SNAGE CIVILNE ZAŠTITE
             2.1. Stožer civilne zaštite Općine Bogdanovci
Članovi Stožera civilne zaštite Općine Bogdanovci su :

1. Jaroslav Međeši -zamjenik načelnika Općine Bogdanovci, načelnik Stožera CZ

2. Tihomir Tadijanović, zamjenik načelnika Stožera CZ

3. Zoran Rezo, predstavnik službe civilne zaštite Vukovar, član

4. Oliver Grubeša, predstavnik nadležne policijske postaje, član
5. Milutin Vučković, DVD Svinjarevci, član
6. Mario Pavlović, član
7. Mirko Hardi, član
8. Zdenko Pajvančić, član.

Napomena: Prema prethodno donesenoj odluci, predstavnik Gradskog društva Crvenog križa Vukovar je načelnik Općine Bogdanovci Marko Barun, član.
Stožer civilne zaštite osnovan je za upravljanje i usklađivanje aktivnosti operativnih snaga i ukupnih ljudskih i materijalnih resursa zajednice u slučaju neposredne prijetnje, katastrofe i velike nesreće s ciljem sprječavanja, ublažavanja i otklanjanja posljedica katastrofe i velike nesreće.

Stožer civilne zaštite održao je dvije sjednice na kojima je: 

· razmatrano stanje zaštite od požara na području Općine Bogdanovci u 2023.,

· donesen Plan rada Stožera civilne zaštite  za požarnu sezonu 2023.,

· razmatran Financijski plan osiguranih sredstava u Proračunu Općine Bogdanovci za 2021. godinu za provođenje zadaća tijekom požarne sezone 2023.,

· razmatran Plan aktivnog uključenja svih subjekata zaštite od požara na području grada Općine Bogdanovci u 2023.,

· razmatran Plan operativne provedbe Programa aktivnosti u provedbi posebnih mjera zaštite od požara od interesa za Republiku Hrvatsku za područje Općine Bogdanovci u 2023.,

· razmatran Plan motrenja, čuvanja i ophodnje otvorenog prostora i građevina za koje prijeti povećana opasnost od nastajanja i širenja požara za 2023.
· razmatrana prirodna nepogoda na području Općine Bogdanovci koja se dogodila 19.07.2023. godine 

· razmatranje rada stožera civilne zaštite sukladno Odlukama Vlade Republike Hrvatske vezano za izbijanje afričke svinjske kuge. 


Važno je naglasiti sljedeće:


1. Kontinuirano su nadzirane aktivnosti na terenu u provedbi Odluka Stožera civilne zaštite RH i mjera i preporuka HZJZ.
2. Operativno je aktivan 24 sata Stožer civilne zaštite Općine Bogdanovci kao i Načelnik koji održava komunikaciju sa Stožerom CZ VSŽ i Područnim uredom civilne zaštite Vukovar. 
3. Stožer civilne zaštite, postrojba i povjerenici su se mobilizirali povodom olujnog nevremena koje je zahvatilo Općinu Bogdanovce te izlaskom na teren vatrogasci i članovi civilne zaštite su u kratkom vremenu osposobili prometnice te uspješno izvršili veliki broj intervencija koje su bile potrebne u naselju Svinjarevci i Petrovci. 

2.2. Postrojbe vatrogastva Općine Bogdanovci

DVD Bogdanovci osnovani su 1927. godine, DVD Svinjarevci osnovano je 1928. godine,  a DVD Petrovci osnovano je 1932. godine. 

Po Naredbi i Zaključku Općinskog načelnika u 2023. godine organizirana su dežurstva  u vrijeme zriobe i žetve strnih žitarica u sva tri naselja . 

Vozila DVD-a Bogdanovci, DVD-a Svinjarevci i DVD-a Petrovci tehnički su ispravna i registrirana, ali nisu opremljena radio vezom niti svom potrebnom opremom. 

Općinsko vijeće Općine Bogdanovci svojim Proračunom za 2023. godinu za rad i opremanje Dobrovoljnih vatrogasnih društava na području Općine Bogdanovci osiguralo je sredstva u iznosu od 26.544,56 eura i ista se doznačuju DVD-ima sukladno zakonskim propisima. Temeljem narečenog može se konstatirati da Dobrovoljna vatrogasna društva Općine Bogdanovci zadovoljavaju kriterije koji su propisani Zakonom i podzakonskim propisima.

Također se može istaknuti da su vatrogasne postrojbe (JVP grada Vukovara i DVD-i   Bogdanovci, Svinjarevci i Petrovci) efikasno obavile sve zadaće u tekućoj godini, što je rezultiralo uspješnim stanjem protupožarne zaštite na području Općine.

2.3. Postrojba CZ opće namjene i povjerenici CZ Općine Bogdanovci
Ustroj i broj pripadnika organiziranih snaga civilne zaštite Općine određen je temeljem važeće Procjene rizika od velikih nesreća za područje Općine Bogdanovci  i Uredbe o strukturi i sastavu postrojbi civilne zaštite  (NN 27/17.) i Plana CZ općine Bogdanovci.
Navedenim dokumentima, za područje Općine, ustrojena je postrojba CZ opće namjene Bogdanovci (18 obveznika).

Ažuriranje Postrojbe CZ, na način da se zamjene članovi koji više ne žive na području Općine, se provodilo kontinuirano tijekom godine.
3.3.1. Povjerenici civilne zaštite
U proteklom razdoblju mijenjali su se novi članovi postrojbi i povjerenika civilne zaštite E-PPCZ. Novi povjerenici civilne zaštite Općine Bogdanovci su:
1. Dejan Miličević, Bogdanovci,

2. Mentor Paljušaj, Bogdanovci,

3. Miroslav Segedi, Petrovci, 

4. Boris Grbić, Petrovci, 

5. Davor Galić, Svinjarevci, 

6. Darko Marijanović, Svinjarevci.
2.4. Službe koje se civilnom zaštitom bave u svojoj redovitoj djelatnosti
U 2023. godini pravne osobe  koje se zaštitom i spašavanjem bave u okviru redovne djelatnosti imale su sljedeće aktivnosti:

· ambulante opće medicine kontinuirano su skrbile za zdravlje stanovništva,

· komunalno poduzeće redovito je odvozilo kućno smeće te četiri puta u toku godine  obavilo odvoz krupnog smeća,

· dobrovoljna vatrogasna društva nisu imala  intervencija na gašenju požara većih razmjera.
Sve utvrđene obveze nositelja zadaća u zaštiti i spašavanju su na snazi sukladno Procjeni rizika od velikih nesreća za područje Općine Bogdanovci i Plana CZ  za područje nadležnosti Općine Bogdanovci.

2.5. Pravne osobe od interesa za civilnu zaštitu

           U Općini Bogdanovci ne postoje pravne osobe od interesa za civilnu zaštitu.

2.6. Ostale udruge
                Donijete su odluke i isplaćena redovita sredstva po proračunu za sufinanciranje djelatnosti udruga (LU: „Sokol“ Bogdanovci, „Jelen“ Petrovci i „Fazan“ Svinjarevci) u dijelu koji je namijenjen za njihove redovne djelatnosti i iz tih sredstava udruge će, do konca 2023. godine, ukoliko se ukaže potreba, dio sredstava namijeniti za civilnu zaštitu na području Općine Bogdanovci.
3. SURADNJA NA PODRUČJU CIVILNE ZAŠTITE
Općina Bogdanovci kontinuirano je surađivala ( razmjenjivala iskustva, podatke, znanja i vještine) sa odgovarajućim institucijama i dogovarala zajedničko djelovanje i pružanje međusobne pomoći u skladu sa pozitivnim propisima. Izuzetna suradnja ostvarena je sa Službom civilne zaštite Vukovar Ministarstva unutarnjih poslova. 
ZAKLJUČAK

Temeljem ove analize stanja sustava civilne zaštite na području Općine Bogdanovci daje se zaključak:

1. Općina Bogdanovci je u 2023. godini efikasno obavila sve zadaće što je rezultiralo uspješnim stanjem civilne zaštite na području Općine.

2. Općina Bogdanovci planiranim sredstvima iz proračuna izvršava sve obveze prema svim tijelima i subjektima iz sustava za civilnu zaštitu.

3. Općina Bogdanovci se obvezuje uskladiti sve akte sa postojećim zakonskim i podzakonskim propisima s područja civilne zaštite sukladno novom Zakonu o CZ
- mislim da ovo ne treba, da smo to riješili sa svim dokumentima
Godišnjim planom razvoja sustava CZ na području Općine Bogdanovci za 2024. godinu utvrditi će se potrebne aktivnosti, pravci djelovanja i financijska sredstva sa ciljem što kvalitetnijeg razvoja istog. 

                                                                       Predsjednica Općinskog vijeća

                                                                         Anamarija Savić Bajac, bacc.admin.publ.                                                                         

